ทานยาคุมฉุกเฉินแล้วมีเลือดออกหลังจากทานไป2วันค่ะ ตอนแรกคิดว่าประจำเดือนมาแล้ว แต่เลือดออกมาแค่นิดเดียว แล้วก็ไม่มีเลือดออกมาอีกเลยค่ะ แล้วประจำเดือนก็ไม่มาด้วยค่ะ แบบบนี้จะท้องไหมคะ
สวัสดีค่ะ หลังการใช้ยาคุมฉุกเฉินซึ่งเป็นยาที่มีฮอร์โมนเพศในระดับสูงนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้อาการที่เกิดขึ้นอาจเป็นผลจากยา ซึ่งเกิดได้ภายใน 1-2 สัปดาห์หลังการใช้ยา ไม่ได้บ่งบอกว่ายาได้ผลหรือไม่ได้ผลหลังจากนี้ควรสังเกตรอบเดือน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป